Ευθύμης Ρεντζιάς

Ο Ευθύμης Ρεντζιάς (Πάτρα, 11 Ιανουαρίου 1976) είναι Έλληνας πρώην διεθνής καλαθοσφαιριστής. Διαθέτοντας ύψος 2.12 μέτρα αγωνιζόταν στη θέση του σέντερ. Την καριέρα του διανθίζουν σημαντικές διεθνείς διακρίσεις, παρουσία στο NBA, καθώς κι ένα χρυσό μετάλλιο στο Παγκόσμιο Πρωτάθλημα Εφήβων το 1995, όπου και ανακηρύχθηκε MVP.

 Ξεκίνησε την καριέρα του παίζοντας με το Δαναό Τρικάλων και συνέχισε στον ΠΑΟΚ στα 16 του με το ποσό ρεκόρ των 300.000.000 δραχμών (1993-97). Με το σύλλογο της Θεσσαλονίκης κατέκτησε το Κύπελλο Κόρατς το 1994 και το Κύπελλο Ελλάδας το 1995, ενώ ήταν φιναλίστ για το Κύπελλο Σαπόρτα το 1996. Την ίδια χρονιά επιλέχτηκε στο ντραφτ του NBA (Denver Nuggets) και το 1997 πήγε στην Μπαρτσελόνα. Το 2001 κατέκτησε το Κύπελλο Ισπανίας. Το 2002-03 αγωνίστηκε στο NBA με τη φανέλα των Philadelphia 76ers έχοντας 35 συμμετοχές και 1,5 πόντους μ.ο. Το 2003 μεταγράφηκε στην τουρκική Ούλκερ και έγινε ο πρώτος Έλληνας καλαθοσφαιριστής που έπαιξε με ομάδα της Τουρκίας. Στις 20 Απριλίου 2004 κατέκτησε και δεύτερο τίτλο με την Ούλκερ, το Κύπελλο Τουρκίας, μετά το Πρέζιντενς Καπ, κερδίζοντας την Εφές Πίλσεν με 86-74 στον τελικό του θεσμού. Το 2004 μεταγράφηκε στην ιταλική Σιένα και από το 2005 έως το Φεβρουάριο του 2006 αγωνίστηκε στην ισπανική Βαγιαδολίδ. Στις 9 Αυγούστου 2006 ανακοίνωσε την απόφασή του για πρόωρη αποχώρηση από το μπάσκετ, εξαιτίας σοβαρών τραυματισμών. Από το 2011 τελεί αντιπεριφερειάρχης της Περιφέρειας Θεσσαλίας σε θέματα Αθλητισμού και Πολιτισμού. Το 1993 έγινε μέλος της εθνικής εφήβων. Τον Ιούνιο του 1995 αγωνίστηκε στο Ευρωμπάσκετ με την εθνική ομάδα ανδρών και την ίδια χρονιά κατέκτησε το Παγκόσμιο Πρωτάθλημα με την εθνική εφήβων, όπου ψηφίστηκε ως πολυτιμότερος παίκτης, και αναδείχτηκε πρώτος στην κατάταξη παικτών σε πόντους και ριμπάουντ. Συμμετείχε με την εθνική ομάδα ανδρών στα Ευρωμπάσκετ 1995, 1997, 2001 και 2003, στα Μουντομπάσκετ 1994 και 1998 και στους Θερινούς Ολυμπιακούς Αγώνες του 1996. Συνολικά με το εθνόσημο μέτρησε 127 συμμετοχές με 1049 πόντους (μ.ό: 8.26). Από το 2011 μέχρι το 2019 τέλεσε αντιπεριφερειάρχης της Περιφέρειας Θεσσαλίας σε θέματα Αθλητισμού και Πολιτισμού.Από το 2016 κατέχει την τιμητική θέση του πρεσβευτή του ΝΒΑ στην Ευρώπη και ταυτόχρονα είναι υπεύθυνος για όλα τα προγράμματα ανάπτυξης του NBA στην Ελλάδα. Το 2020 είχε ταχθεί στο πλευρό του Παναγιώτη Φασούλα για τις εκλογές της Ελληνικής Ομοσπονδίας Καλαθοσφαίρισης (ΕΟΚ). Τον Μάρτιο του 2021 έθεσε υποψηφιότητα για την εκπροσώπηση της Ελληνικής Ομοσπονδίας Καλαθοσφαίρισης (ΕΟΚ) στην Ελληνική Ολυμπιακή Επιτροπή (ΕΟΕ). Στις 5 Απριλίου 2021 εξελέγη προσωρινός γενικός γραμματέας της ΕΟΚ εκλεγμένος από τη μειοψηφία του Δ.Σ. διορισμένου από Πρωτοδικείο. Π.Α.Ο.Κ Κύπελλο Ελλάδας: (1995) Κύπελλο Κόρατς: (1994) Μπαρτσελόνα Κύπελλο Κόρατς: (1999) 2x Πρωτάθλημα Ισπανίας: (1999, 2001) Κύπελλο Ισπανίας: (2001) Ούλκερσπορ Σούπερ Καπ Τουρκίας: (2003) Κύπελλο Τουρκίας: (2004) Μοντεπάσκι Σιένα Σούπερ Καπ Ιταλίας: (2004) MVP στο Παγκόσμιο Πρωτάθλημα Εφήβων: (1995) Καλύτερη ομάδα στο Παγκόσμιο Πρωτάθλημα Εφήβων: (1995) 2x Ελληνικό All-Star Game: (1996 I, 1996 II) Ευθύμης Ρεντζιάς, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά). (Αγγλικά)Ευθύμης Ρεντζιάς, στατιστικά στην επίσημη ιστοσελίδα της FIBA Europe. (Αγγλικά)Εfthimios Rentzias,στατιστικά στο nba.com.